Для дзетак з двух да трох год, якія збіраюцца ў сад, працуе адаптацыйная група. Раз на тыдзень бацькі прыводзяць іх на заняткі на дзве гадзіны. У групе працуюць выхавальнік, дэфектолаг, музычны кіраўнік, педагог па фізвыхаванні. За дзесяць год такая форма работы апраўдала і зарэкамендавала сябе. На адаптацыю прыводзяць дзяцей нават з вуліц, якія не адносяцца да ўчастка першага сада. Калектыў Рыма Дзярко загадвае дзіцячым садам №1 шаснаццаць год. У калектыве 53 супрацоўнікі. Ад адміністрацыі да тэхперсаналу. У кожнага свая работа, выконваць якую трэба якасна і ў тэрмін. Правая рука загадчыцы—намеснік па вучэбна-выхаваўчай рабоце Валянціна Мішута. Першы садок—яе і адзінае працоўнае месца. Прыйшла сюды ў 1977-м. Сем год была выхавальнікам. Цяпер складае гадавыя планы і расклад заняткаў, вядзе метадычную работу і працуе з дзецьмі ў адаптацыйнай групе.